CELEX: 51996PC0174
Language: da
Date: 1996-04-29
Title: Forslag til RÅDETS FORORDNING (EF) om ændring af forordning (EØF) nr. 3508/92 om et integreret system for forvaltning og kontrol af visse EF-støtteordninger ("det integrerede system")

Avis juridique important

|

51996PC0174

Forslag til RÅDETS FORORDNING (EF) om ændring af forordning (EØF) nr. 3508/92 om et integreret system for forvaltning og kontrol af visse EF-støtteordninger ("det integrerede system")  /* KOM/96/0174 ENDEL - CNS 96/0122 */  

EF-Tidende nr. C 176 af 19/06/1996 s. 0013

Forslag til Rådets forordning (EF) om ændring af forordning (EØF) nr. 3508/92 om et integreret system for forvaltning og kontrol af visse EF-støtteordninger (»det integrerede system«) (96/C 176/05) KOM(96) 174 endelig udg. - 96/0122(CNS) (Forelagt af Kommissionen den 29. april 1996)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til forslag fra Kommissionen,under henvisning til udtalelse fra Europa-Parlamentet, ogud fra følgende betragtninger:I artikel 6, stk. 2, i forordning (EØF) nr. 3508/92 af 27. november 1992 (1) er det fastsat, at ansøgningen om arealstøtte skal indgives i løbet af årets første kvartal; Kommissionen kan dog give en medlemsstat tilladelse til, at den fastsætter en dato for indgivelse af ansøgningerne om arealstøtte mellem den 1. april og de datoer, der er nævnt i artikel 10, 11 og 12 i Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (2); erfaringen viser, at det bør henhøre under medlemsstaternes eget ansvar at fastsætte fristerne uden forudgående godkendelse fra Kommissionen, idet der tages hensyn til den tid, der kræves for tilvejebringelsen af alle de oplysninger, der er nødvendige for en korrekt administrativ og finansiel forvaltning af støtten og for kontrollens gennemførelse;i artikel 13, stk. 1, i forordning (EØF) nr. 3508/92 er det fastsat, at alle elementerne i det integrerede system skal være anvendelige fra senest den 1. januar 1996; den indvundne erfaring, navnlig i forbindelse med etableringen af det alfanumeriske system til identifikation af marker og i forbindelse med oprettelsen af databaserne, viser, at fristen bør forlænges med et år;da der er omfattende investeringer forbundet med den endelige indførelse af det integrerede system, bør det fastsættes, at den periode, hvor Fællesskabet kan deltage i finansieringen, forlænges med et år -UDSTEDT FØLGENDE FORORDNING:Artikel 1 I forordning (EØF) nr. 3508/92 foretages følgende ændringer:1) Artikel 6, stk. 2, affattes således:»2. Ansøgningen om arealstøtte skal være indgivet på en dato, som medlemsstaten fastsætter, og som ikke kan ligge senere end de datoer, der er nævnt i artikel 10, 11 og 12 i forordning (EØF) nr. 1765/92.Under alle omstændigheder fastsættes datoen bl.a. under hensyn til, hvor lang tid der kræves, for at alle data kan foreligge med henblik på en korrekt administrativ og finansiel forvaltning af støtten samt på gennemførelse af kontrolforanstaltningerne efter artikel 8.«2) Artikel 10, stk. 2, ændres således:a) Første afsnit affattes således:»EF-medfinansieringen gælder i en periode på fem år fra 1992 inden for de bevillinger, der afsættes hertil.«b) Tredje afsnit affattes således:»Det samlede beløb fordeles mellem medlemsstaterne efter følgende procenter:>TABELPOSITION>3) Artikel 13, stk. 1, litra b), affattes således:»b) for de andre elementer, der er nævnt i artikel 2, senest fra den- 1. januar 1998, for så vidt angår Østrig, Finland og Sverige, og- 1. januar 1997, for så vidt angår de andre medlemsstater.«Artikel 2 Denne forordning træder i kraft dagen efter offentliggørelsen i De Europæiske Fællesskabers Tidende.Artikel 1, nr. 2, anvendes fra den 1. januar 1996.Denne forordning er bindende i alle enkeltheder og gælder umiddelbart i hver medlemsstat.(1) EFT nr. L 355 af 5. 12. 1992, s. 1. Forordningen er senest ændret ved forordning (EF) nr. 3235/94 (EFT nr. L 338 af 28. 12. 1994, s. 16).(2) EFT nr. L 181 af 1. 7. 1992, s. 12. Forordningen er senest ændret ved forordning (EF) nr. 1664/95 (EFT nr. L 158 af 8. 7. 1995, s. 13).